Bassai
Store norske leksikon,Historie,Arkeologi,Klassisk arkeologi,Gresk arkeologi
Bassai er en by i Hellas, i det indre av Peloponnes, kjent for sitt store doriske tempel for Apollon Epikurios med en takløs cella.
Tempelet ble bygd av Iktinos, den samme arkitekten som bygde Parthenon, på slutten av 400-tallet fvt. Deler av en frise med fremstillinger av amasone- og kentaurkamper, som smykket cellaens indre, har siden 1811 stått i British Museum. Bemerkelsesverdig i cellaen er også det første kjente eksempelet på en søyle med korintisk kapitél. Les mer i Store norske leksikon Iktinos dorisk stil den greske antikkens kunst og arkitektur